
LIETUVOS RESPUBLIKOS APLINKOS MINISTRAS

ĮSAKYMAS
DĖL PLANŲ AR PROGRAMŲ IR PLANUOJAMOS ŪKINĖS VEIKLOS ĮGYVENDINIMO POVEIKIO ĮSTEIGTOMS AR POTENCIALIOMS „NATURA 2000“ TERITORIJOMS REIKŠMINGUMO NUSTATYMO TVARKOS APRAŠO PATVIRTINIMO

2006 m. gegužės 22 d. Nr. D1-255
Vilnius


Vadovaudamasis Lietuvos Respublikos planuojamos ūkinės veiklos poveikio aplinkai vertinimo įstatymo 3 straipsnio 1 dalies 3 punktu, įgyvendindamas Planų ir programų strateginio pasekmių aplinkai vertinimo tvarkos aprašo, patvirtinto Lietuvos Respublikos Vyriausybės 2004 m. rugpjūčio 18 d. nutarimu Nr. 967 „Dėl Planų ir programų strateginio pasekmių aplinkai vertinimo tvarkos aprašo patvirtinimo“, 6.3 papunktį ir 1992 m. gegužės 21 d. Tarybos direktyvą 92/43/EEB dėl natūralių buveinių ir laukinės faunos bei floros apsaugos,
t v i r t i n u Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašą (pridedama).

PATVIRTINTA
Lietuvos Respublikos aplinkos ministro 
2006 m. gegužės 22 d. įsakymu Nr. D1-255

PLANŲ AR PROGRAMŲ IR PLANUOJAMOS ŪKINĖS VEIKLOS ĮGYVENDINIMO POVEIKIO ĮSTEIGTOMS AR POTENCIALIOMS „NATURA 2000“ TERITORIJOMS REIKŠMINGUMO NUSTATYMO TVARKOS APRAŠAS

I SKYRIUS 
BENDROSIOS NUOSTATOS 
Pakeistas skyriaus pavadinimas:
Nr. D1-200,
2022-06-21,
paskelbta TAR 2022-06-21, i. k. 2022-13313        

1. Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašas (toliau – Tvarkos aprašas) yra skirtas:
1.1. planų ar programų rengimo organizatoriams (toliau – Organizatoriai) ir jų pasitelktiems konsultantams;
1.2. planuojamos ūkinės veiklos organizatoriams (užsakovams), poveikio aplinkai vertinimo dokumentų rengėjams, statytojams (užsakovams);
1.3. institucijoms, atsakingoms už saugomų teritorijų apsaugos ir tvarkymo organizavimą: Valstybinei saugomų teritorijų tarnybai prie Aplinkos ministerijos (toliau – VSTT); saugomų teritorijų direkcijoms (toliau – Direkcija); 
Punkto pakeitimai:
Nr. D1-200,
2022-06-21,
paskelbta TAR 2022-06-21, i. k. 2022-13313            

1.4. vietos savivaldos institucijoms;
1.5. atsakingoms institucijoms (Aplinkos ministerija, Aplinkos apsaugos agentūra, Aplinkos ministerijos regionų aplinkos apsaugos departamentai, toliau – Atsakingos institucijos), teikiančioms išvadas dėl planų, programų strateginio pasekmių aplinkai vertinimo, atliekančioms atranką ir priimančioms išvadą dėl planuojamos ūkinės veiklos poveikio aplinkai vertinimo, ir priimančioms sprendimus, ar planuojama ūkinė veikla leistina poveikio aplinkai vertinimo požiūriu, bei teikiančioms išvadas dėl planuojamos ūkinės veiklos techninių projektų.
2. Šis Tvarkos aprašas taikomas nustatant, kokį poveikį įsteigtoms ar potencialioms „Natura 2000“ teritorijoms gali daryti:
2.1. planų ar programų, susijusių su įsteigtomis ar potencialiomis „Natura 2000“ teritorijomis ar artima tokių teritorijų aplinka, įgyvendinimas;
2.2. planuojamos ūkinės veiklos, susijusios su įsteigtomis ar potencialiomis „Natura 2000“ teritorijomis ar artima tokių teritorijų aplinka, įgyvendinimas.
3. Nustatant, ar plano, programos ar planuojamos ūkinės veiklos įgyvendinimas bus susijęs su artima „Natura 2000“ teritorijos aplinka, kiekvienu konkrečiu atveju turi būti atsižvelgta į plano, programos ar planuojamos ūkinės veiklos mastą (dydį), pobūdį ir vietos ypatumus.

II SKYRIUS
NUORODOS

4. Lietuvos Respublikos aplinkos apsaugos įstatymas.
5. Lietuvos Respublikos saugomų teritorijų įstatymas.
6. Lietuvos Respublikos teritorijų planavimo įstatymas.
7. Lietuvos Respublikos planuojamos ūkinės veiklos poveikio aplinkai vertinimo įstatymas.
8. Lietuvos Respublikos statybos įstatymas.
81. Lietuvos Respublikos miškų įstatymas.
Papildyta punktu:
Nr. D1-59,
2024-02-27,
paskelbta TAR 2024-02-27, i. k. 2024-03601        

82. Leidimų kirsti mišką išdavimo tvarkos aprašas, patvirtintas Lietuvos Respublikos aplinkos ministro 2010 m. gruodžio 30 d. įsakymu Nr. D1-1055 „Dėl Leidimų kirsti mišką išdavimo tvarkos aprašo patvirtinimo.
Papildyta punktu:
Nr. D1-59,
2024-02-27,
paskelbta TAR 2024-02-27, i. k. 2024-03601        

83. Vidinės miškotvarkos projektų rengimo taisyklės, patvirtintos Lietuvos Respublikos aplinkos ministro 2006 m. rugsėjo 1 d. įsakymu Nr. D1-406 „Dėl Miškų tvarkymo schemų ir Vidinės miškotvarkos projektų rengimo taisyklių patvirtinimo.
Papildyta punktu:
Nr. D1-59,
2024-02-27,
paskelbta TAR 2024-02-27, i. k. 2024-03601        

84. Miško įveisimo privačioje ne miško žemėje tvarkos aprašas, patvirtintas Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymu Nr. 3D-130/D1-144 „Dėl Miško įveisimo privačioje ne miško žemėje tvarkos aprašo patvirtinimo“. 
Papildyta punktu:
Nr. D1-59,
2024-02-27,
paskelbta TAR 2024-02-27, i. k. 2024-03601        

9. Planų ir programų strateginio pasekmių aplinkai vertinimo tvarkos aprašas, patvirtintas Lietuvos Respublikos Vyriausybės 2004-08-18 nutarimu Nr. 967 „Dėl Planų ir programų strateginio pasekmių aplinkai vertinimo tvarkos aprašo patvirtinimo“.
10. Planų ir programų atrankos dėl strateginio pasekmių aplinkai vertinimo tvarkos aprašas, patvirtintas Lietuvos Respublikos aplinkos ministro 2004-08-27 įsakymu Nr. D1-456 „Dėl Planų ir programų atrankos dėl strateginio pasekmių aplinkai vertinimo tvarkos aprašo patvirtinimo“.
11. Planuojamos ūkinės veiklos atrankos metodiniai nurodymai, patvirtinti Lietuvos Respublikos aplinkos ministro 2005-12-30 įsakymu Nr. D1-665 „Dėl Planuojamos ūkinės veiklos atrankos metodinių nurodymų patvirtinimo“.
12. Poveikio aplinkai vertinimo programos ir ataskaitos rengimo nuostatai, patvirtinti Lietuvos Respublikos aplinkos ministro 2005-12-23 įsakymu Nr. D1-636 „Dėl Poveikio aplinkai vertinimo programos ir ataskaitos rengimo nuostatų patvirtinimo.
Skyriaus pakeitimai:
Nr. D1-200,
2022-06-21,
paskelbta TAR 2022-06-21, i. k. 2022-13313            

III SKYRIUS
SĄVOKOS
Pakeistas skyriaus pavadinimas:
Nr. D1-200,
2022-06-21,
paskelbta TAR 2022-06-21, i. k. 2022-13313        

15. Šiame Tvarkos apraše vartojamos sąvokos:
Europos ekologinis tinklas „Natura 2000“ (toliau – įsteigtos „Natura 2000“ teritorijos) – Europos Bendrijos svarbos saugomų teritorijų bendras tinklas, susidedantis iš buveinių ir paukščių apsaugai svarbių teritorijų, skirtas išsaugoti, palaikyti ir prireikus atkurti natūralius buveinių tipus, gyvūnų ir augalų rūšis Europos Bendrijos teritorijoje.
Potencialios „Natura 2000“ teritorijos – vietovės, atitinkančios nustatytuosius gamtinių buveinių apsaugai svarbių teritorijų atrankos kriterijus ir įrašytos į sąrašą, patvirtintą aplinkos ministro 2005 m. birželio 15 d. įsakymu Nr. D1-302 (Žin., 2005, Nr. 105-3908, Nr. 106, Nr. 107, Nr. 108), bei vietovės, kuriose, vadovaujantis Saugomų teritorijų įstatymo 24 straipsnio 2 dalies nuostatomis [5], steigiamos saugomos teritorijos, turint tikslą joms suteikti paukščių apsaugai svarbios teritorijos statusą.
16. Kitos šiame Tvarkos apraše vartojamos sąvokos apibrėžtos Lietuvos Respublikos planuojamos ūkinės veiklos poveikio aplinkai vertinimo įstatyme [7], Lietuvos Respublikos statybos įstatyme [8] ir Planų ir programų strateginio pasekmių aplinkai vertinimo tvarkos apraše [9].

IV SKYRIUS
NATŪRALIŲ BUVEINIŲ IR RŪŠIŲ APSAUGOS BŪKLĖS NUSTATYMAS
Pakeistas skyriaus pavadinimas:
Nr. D1-200,
2022-06-21,
paskelbta TAR 2022-06-21, i. k. 2022-13313        

17. Planų ar programų ir planuojamos ūkinės veiklos įgyvendinimo poveikio reikšmingumo įsteigtoms ir potencialioms „Natura 2000“ teritorijoms pagrindinis vertinimo uždavinys yra nustatyti, ar natūralių buveinių ar rūšių, randamų įsteigtose ar potencialiose „Natura 2000“ teritorijose, apsaugos būklė nepablogės ir ar nebus neigiamai paveiktas nagrinėjamų teritorijų vientisumas, įgyvendinus planą, programą ar planuojamą ūkinę veiklą.
18. Natūralios buveinės apsaugos būklė laikoma „palanki“, kai:
18.1. jos natūralus paplitimo arealas ir jos padengiami plotai tame areale yra stabilūs arba didėja;
18.2. egzistuoja ir tikėtina, kad ateityje neišnyks jos ilgalaikiam palaikymui būtina specifinė struktūra ir funkcijos;
18.3. jai tipiškų rūšių apsaugos būklė yra palanki pagal šio Tvarkos aprašo 19 punkte pateiktą apibrėžimą.
19. Rūšies apsaugos būklė laikoma „palanki“, kai:
19.1. atitinkamos rūšies populiacijos pokyčių duomenys rodo, kad ji pajėgi ilgą laiką išlikti kaip gyvybingas jos natūralios buveinės komponentas;
19.2. rūšies natūralaus paplitimo arealas nemažėja ir nėra tikėtina, kad bus sumažintas ateityje;
19.3. yra ir tikriausiai bus pakankamai didelė buveinė, kurioje jos populiacija galės išlikti ilgą laiką.
20. Natūralių buveinių specifinė struktūra ir funkcijos bei tipiškos rūšys identifikuojamos pagal Europos Sąjungos Buveinių interpretavimo vadovą (http://www.am.lt/VI/index. php#r/970) bei pagal jį papildančius nacionalinius buveinių tipų aiškinamuosius vadovus.
21. Planų, programų ar planuojamos ūkinės veiklos įgyvendinimo aspektai (veiklos elementai), galintys pabloginti natūralių buveinių ar rūšių (kurių apsaugai buvo įsteigtos „Natura 2000“ teritorijos) apsaugos būklę arba galintys neigiamai paveikti potencialių ar įsteigtų „Natura 2000“ teritorijų vientisumą, yra laikomi reikšmingais.

V SKYRIUS
PLANŲ IR PROGRAMŲ ĮGYVENDINIMO POVEIKIO ĮSTEIGTOMS AR POTENCIALIOMS „NATURA 2000“ TERITORIJOMS REIKŠMINGUMO NUSTATYMAS
Pakeistas skyriaus pavadinimas:
Nr. D1-200,
2022-06-21,
paskelbta TAR 2022-06-21, i. k. 2022-13313        

22. Tais atvejais, kai privaloma atlikti plano ar programos vertinimą pagal Planų ir programų strateginio pasekmių aplinkai vertinimo tvarkos aprašo 7.1 ir 7.2 punktus [9], reikšmingumo nustatymo procedūros pagal šį Tvarkos aprašą neatliekamos. Poveikio reikšmingumas įsteigtoms ar potencialioms „Natura 2000“ teritorijoms nustatomas atliekant privalomą strateginį pasekmių aplinkai vertinimą.
23. Tais atvejais, kai plano ar programos neprivaloma vertinti pagal Planų ir programų strateginio pasekmių aplinkai vertinimo tvarkos aprašo 7.1 ir 7.2 punktus [9], tačiau plano ar programos įgyvendinimas bus susijęs su įsteigtomis ar potencialiomis „Natura 2000“ teritorijomis ar artima tokių teritorijų aplinka, Organizatoriai (jų pasitelkti konsultantai) užpildo šio Tvarkos aprašo 1 priedo bendrąją bei A dalis ir pateikia VSTT (raštu ir skaitmeniniame formate) tam, kad būtų nustatytas plano ar programos įgyvendinimo poveikio įsteigtoms ar potencialioms „Natura 2000“ teritorijoms reikšmingumas ir nuspręsta, ar privaloma atlikti strateginį pasekmių aplinkai vertinimą.
24. Tais atvejais, kai pagal Planų ir programų atrankos dėl strateginio pasekmių aplinkai vertinimo tvarkos aprašą [10] atliekama atranka dėl strateginio pasekmių aplinkai vertinimo, Organizatorių (jų pasitelktų konsultantų) užpildyta šio Tvarkos aprašo 1 priedo bendroji ir A dalys pateikiamos VSTT kartu su strateginio pasekmių aplinkai vertinimo atrankos dokumentu.
25. VSTT, gavusi Organizatorių (jų pasitelktų konsultantų) užpildytas šio Tvarkos aprašo 1 priedo bendrąją ir A dalis, nustato plano ar programos įgyvendinimo poveikio įsteigtoms ar potencialioms „Natura 2000“ teritorijoms reikšmingumą, užpildydama šio Tvarkos aprašo 1 priedo B dalį. Užpildytas dokumentas paliekamas saugoti VSTT.
26. VSTT, atsižvelgdama į plano ar programos mastą (dydį), pobūdį, plano ar programos įgyvendinimo vietos ypatumus, gali pareikalauti iš Organizatorių (jų pasitelktų konsultantų) papildomos informacijos, reikalingos poveikio įsteigtoms ar potencialioms „Natura 2000“ teritorijoms reikšmingumui nustatyti.
27. Savo išvadą dėl plano ar programos įgyvendinimo poveikio įsteigtoms ar potencialioms „Natura 2000“ teritorijoms reikšmingumo, parengtą pagal šio Tvarkos aprašo 2 priedą, VSTT per 20 darbo dienų (nuo visos informacijos, nurodytos 23 ir 26 punktuose, gavimo dienos) pateikia Organizatoriams (jų pasitelktiems konsultantams).
28. VSTT išvada dėl plano ar programos įgyvendinimo poveikio įsteigtoms ar potencialioms „Natura 2000“ teritorijoms reikšmingumo yra privaloma Organizatoriams.

VI SKYRIUS
PLANUOJAMOS ŪKINĖS VEIKLOS ĮGYVENDINIMO POVEIKIO ĮSTEIGTOMS AR POTENCIALIOMS „NATURA 2000“ TERITORIJOMS REIKŠMINGUMO NUSTATYMAS, KAI PLANUOJAMA ŪKINĖ VEIKLA YRA ĮTRAUKTA Į PLANUOJAMOS ŪKINĖS VEIKLOS POVEIKIO APLINKAI VERTINIMO ĮSTATYMO 1 AR 2 PRIEDĄ
Pakeistas skyriaus pavadinimas:
Nr. D1-200,
2022-06-21,
paskelbta TAR 2022-06-21, i. k. 2022-13313        

29. Tais atvejais, kai planuojama ūkinė veikla yra įtraukta į Planuojamos ūkinės veiklos poveikio aplinkai vertinimo įstatymo [7] 1 priedą, tai reikšmingumo nustatymo procedūros pagal šį Tvarkos aprašą neatliekamos. Poveikio reikšmingumas įsteigtoms ar potencialioms „Natura 2000“ teritorijoms nustatomas atliekant privalomą poveikio aplinkai vertinimą. Tais atvejais, kai planuojamos ūkinės veiklos, įtrauktos į Planuojamos ūkinės veiklos poveikio aplinkai vertinimo įstatymo [7] 1 priedą, įgyvendinimas bus susijęs su įsteigtomis ar potencialiomis „Natura 2000“ teritorijomis ar artima joms aplinka, Atsakinga institucija, įvertinusi atstumus iki įsteigtų ar potencialių „Natura 2000“ teritorijų, ūkinės veiklos mastą (dydį), pobūdį ir vietos ypatumus, pakviečia VSTT dalyvauti vertinimo subjekto teisėmis poveikio aplinkai vertinimo procese.
30. Tais atvejais, kai planuojama ūkinė veikla įtraukta į Planuojamos ūkinės veiklos poveikio aplinkai vertinimo įstatymo [7] 2 priedą ir susijusi su įsteigtomis ar potencialiomis „Natura 2000“ teritorijomis ar artima joms aplinka, tai planuojamos ūkinės veiklos organizatorius (užsakovas) ar poveikio aplinkai vertinimo dokumentų rengėjas kreipiasi į VSTT dėl išvados ir pateikia jai užpildytas šio Tvarkos aprašo 3 priedo bendrąją ir A dalis (raštu ir skaitmeniniame formate) planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumui nustatyti.
31. Tais atvejais, kai užsakovas nusprendžia pradėti poveikio aplinkai vertinimą be atrankos procedūros [7], o planuojamos ūkinės veiklos įgyvendinimas bus susijęs su įsteigtomis ar potencialiomis „Natura 2000“ teritorijomis ar artima joms aplinka, tai reikšmingumo nustatymo procedūros pagal šį Tvarkos aprašą neatliekamos – poveikio reikšmingumas įsteigtoms ar potencialioms „Natura 2000“ teritorijoms nustatomas atliekant privalomą poveikio aplinkai vertinimą. Tokiu atveju atsakinga institucija privalomai pakviečia VSTT dalyvauti poveikio aplinkai vertinimo procese vertinimo subjekto teisėmis.
32. VSTT, gavusi planuojamos ūkinės veiklos organizatoriaus (užsakovo) ar poveikio aplinkai vertinimo dokumentų rengėjo užpildytas šio Tvarkos aprašo 3 priedo bendrąją ir A dalis, nustato poveikio įsteigtoms ar potencialioms „Natura 2000“ teritorijoms reikšmingumą, užpildydama šio Tvarkos aprašo 3 priedo B dalį. Užpildytas dokumentas paliekamas saugoti VSTT.
33. VSTT, atsižvelgdama į planuojamos ūkinės veiklos mastą (dydį), pobūdį ar vietos ypatumus, gali pareikalauti iš planuojamos ūkinės veiklos organizatoriaus (užsakovo) ar poveikio aplinkai vertinimo dokumentų rengėjo papildomos informacijos, reikalingos poveikio įsteigtoms ar potencialioms „Natura 2000“ teritorijoms reikšmingumui nustatyti.
34. Savo išvadą dėl planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo, parengtą pagal Tvarkos aprašo 4 priedą, VSTT per 20 darbo dienų (nuo visos informacijos, nurodytos 30 ir 33 punktuose, gavimo dienos) pateikia planuojamos ūkinės veiklos organizatoriui (užsakovui) ar poveikio aplinkai vertinimo dokumentų rengėjui ir Atsakingai institucijai. 
Punkto pakeitimai:
Nr. D1-59,
2024-02-27,
paskelbta TAR 2024-02-27, i. k. 2024-03601            

35. Jeigu VSTT priima išvadą, kad planuojamos ūkinės veiklos poveikis gali būti reikšmingas įsteigtoms ar potencialioms „Natura 2000“ teritorijoms, tada privaloma atlikti planuojamos ūkinės veiklos poveikio aplinkai vertinimą. Išvadoje VSTT nurodo, ar pageidauja dalyvauti poveikio aplinkai vertinimo procedūrose vertinimo subjekto teisėmis.
36. VSTT išvada dėl planuojamos ūkinės veiklos poveikio įsteigtoms ar potencialioms „Natura 2000“ teritorijoms reikšmingumo yra privaloma planuojamos ūkinės veiklos organizatoriui (užsakovui) ir Atsakingoms institucijoms.

VII SKYRIUS
PLANUOJAMOS ŪKINĖS VEIKLOS ĮGYVENDINIMO POVEIKIO ĮSTEIGTOMS AR POTENCIALIOMS „NATURA 2000“ TERITORIJOMS REIKŠMINGUMO NUSTATYMAS, KAI PLANUOJAMA ŪKINĖ VEIKLA NĖRA ĮTRAUKTA Į PLANUOJAMOS ŪKINĖS VEIKLOS POVEIKIO APLINKAI VERTINIMO ĮSTATYMO PRIEDUS
Pakeistas skyriaus pavadinimas:
Nr. D1-200,
2022-06-21,
paskelbta TAR 2022-06-21, i. k. 2022-13313        

37. Kai įsteigtoje ar potencialioje „Natura 2000“ teritorijoje ar jos artimoje aplinkoje numatoma įgyvendinti ūkinę veiklą, kuri neįrašyta į Planuojamos ūkinės veiklos poveikio aplinkai vertinimo įstatymo 1 ar 2 priedą, jos reikšmingumą „Natura 2000“ teritorijai privaloma įvertinti, jei šiai veiklai įgyvendinti būtina gauti iš atitinkamų institucijų specialiuosius reikalavimus statinio projektui rengti arba atitinkamos institucijos pritarimą (suderinimą), patvirtinimą, leidimą įgyvendinti ūkinę veiklą, kuriai įgyvendinti nerengiamas statinio projektas. Reikšmingumo „Natura 2000“ teritorijai vertinimas atliekamas prieš teikiant prašymą išduoti vieną iš šiame punkte nurodytų dokumentų, išskyrus 371.1 ir 371.3 papunkčiuose nurodytus atvejus. Planuojamos ūkinės veiklos organizatorius (užsakovas), poveikio aplinkai vertinimo dokumentų rengėjas ar statytojas (užsakovas) kreipiasi į Direkciją, kurios administruojamoje teritorijoje yra įsteigtos ar potencialios „Natura 2000“ teritorijos arba kuriai tokios teritorijos priskirtos vertinti VSTT direktoriaus įsakymu, dėl išvados ir pateikia informaciją apie planuojamą ūkinę veiklą ir užpildytas Tvarkos aprašo 3 priedo bendrąją ir A dalis (raštu ir skaitmeniniu *.docx formatu), išskyrus 371 punkte nurodytus atvejus. 
Punkto pakeitimai:
Nr. D1-59,
2024-02-27,
paskelbta TAR 2024-02-27, i. k. 2024-03601            

37.1 Kai toliau nurodyta miškų ūkio veikla neįtraukta į Planuojamos ūkinės veiklos poveikio aplinkai vertinimo įstatymo 1 ar 2 priedą ir ją numatoma įgyvendinti „Natura 2000“ teritorijose ar jų artimoje aplinkoje, jos poveikio „Natura 2000“ teritorijoms reikšmingumas nustatomas:
371.1. kreipiantis leidimo kirsti mišką – per Aplinkosaugos leidimų informacinę sistemą (toliau – ALIS) pareiškėjas, naudodamas ALIS funkcionalumus, užpildo Tvarkos aprašo 5 priedo I dalį. Direkcija per 10 darbo dienų nuo minėto priedo pateikimo datos, naudodama ALIS funkcionalumus, užpildo Tvarkos aprašo 5 priedo II dalį ir priima išvadą. Reikšmingumo nustatyti ir šio priedo teikti neprivaloma, kai yra galiojanti išvada dėl numatomų vykdyti miško kirtimų poveikio Europos ekologinio tinklo „Natura 2000“ teritorijoms reikšmingumo, kurioje nurodyta, kad poveikis „Natura 2000“ teritorijai nebus reikšmingas, arba numatoma vykdyti:
371.1.1. specialiuosius biologinės įvairovės palaikymo miško kirtimus, skirtus saugomų rūšių ir (ar) Europos Bendrijos svarbos natūralių buveinių gerai apsaugos būklei išsaugoti ir atkurti;
371.1.2. sanitarinius miško kirtimus, kuriais kertamos tik žalių eglių vėjavartos, vėjalaužos, snieglaužos, labai pažeistos eglės iki medžių liemenų pavojingų kenkėjų apsigyvenimo jose, eglės su medžių liemenų pavojingais kenkėjais iki pirmųjų lėliukių susiformavimo;
371.1.3. ugdomuosius miško kirtimus;
371.1.4. pavojų keliančių medžių kirtimą;
371.2. prieš teikiant tvirtinti vidinės miškotvarkos projektą. Kai teikiamas vidinės miškotvarkos projektas, kuriame Europos ekologinio tinklo „Natura 2000“ teritorijose ir jų artimoje aplinkoje detalizuotos miškų ūkio veiklos, kurioms vykdyti išduodami leidimai, organizatorius (užsakovas) kreipiasi į Direkciją dėl išvados ir pateikia informaciją užpildydamas Tvarkos aprašo 5 priedo I dalį. Reikšmingumo nustatyti ir šio priedo pildyti neprivaloma, jeigu vidinės miškotvarkos projektu projektuojamos miško ūkinės veiklos, kurioms vykdyti nereikalingi leidimai, ir (ar) projektuojamos ar patikslinamos saugomų rūšių ar Europos Bendrijos svarbos buveinių apsaugos ir (ar) tvarkymo priemonės, reikalingos Europos ekologinio tinklo „Natura 2000“ teritorijos apsaugai valdyti, arba tik nustatomi kompensacijai, išmokamai pagal Saugomų teritorijų įstatymą, apskaičiuoti reikalingi dydžiai. Direkcija per 15 darbo dienų nuo minėto priedo pateikimo datos užpildo Tvarkos aprašo 5 priedo II dalį ir priima išvadą. Kai teikiamas miškotvarkos projektas, kuriame Europos ekologinio tinklo „Natura 2000“ teritorijose ir jų artimoje aplinkoje nedetalizuotos miškų ūkio veiklos, organizatorius (užsakovas) kreipiasi į VSTT dėl išvados ir pateikia užpildytą Tvarkos aprašo 1 priedo bendrąją ir A dalis. Tokį prašymą VSTT nagrinėja ir išvadą rengia Tvarkos aprašo 25–27 punktuose nustatyta tvarka;
371.3. teikiant prašymą dėl miško įveisimo privačioje ne miško žemėje, kai mišką ketinama įveisti 10 ha ir mažesniame plote, saugomų teritorijų direkcijos, gavusios prašymą iš Nacionalinės žemės tarnybos prie Aplinkos ministerijos, pagal Miško įveisimo privačioje ne miško žemėje tvarkos aprašą, patvirtintą Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymu Nr. 3D-130/D1-144 „Dėl Miško įveisimo privačioje ne miško žemėje tvarkos aprašo patvirtinimo“, per 10 darbo dienų užpildo Tvarkos aprašo 5 priedo II dalį ir priima išvadą. 
Papildyta punktu:
Nr. D1-59,
2024-02-27,
paskelbta TAR 2024-02-27, i. k. 2024-03601        

38. Direkcija, remdamasi informacija, gauta iš statytojo (užsakovo), nustato poveikio įsteigtoms ar potencialioms „Natura 2000“ teritorijoms reikšmingumą, užpildydama šio Tvarkos aprašo 3 priedo B dalį. Užpildytas dokumentas paliekamas saugoti Direkcijoje.
39. Direkcija, atsižvelgdama į planuojamos ūkinės veiklos mastą (dydį), pobūdį ar vietos ypatumus, gali pareikalauti iš statytojo (užsakovo) papildomos informacijos, reikalingos poveikio įsteigtoms ar potencialioms „Natura 2000“ teritorijoms reikšmingumui nustatyti.
40. Savo išvadą dėl planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo, parengtą pagal Tvarkos aprašo 4 priedą, Direkcija per 15 darbo dienų (nuo visos informacijos, nurodytos 37 ir 39 punktuose, gavimo dienos) pateikia planuojamos ūkinės veiklos organizatoriui (užsakovui), poveikio aplinkai vertinimo dokumentų rengėjui ar statytojui (užsakovui). 
Punkto pakeitimai:
Nr. D1-59,
2024-02-27,
paskelbta TAR 2024-02-27, i. k. 2024-03601            

41. Jeigu Direkcija priima išvadą, kad planuojamos ūkinės veiklos poveikis bus reikšmingas įsteigtoms ar potencialioms „Natura 2000“ teritorijoms ir privaloma atlikti planuojamos ūkinės veiklos poveikio aplinkai vertinimą, išvada pateikiama ir Atsakingai institucijai. Išvadoje Direkcija nurodo, ar pageidauja dalyvauti poveikio aplinkai vertinimo procedūrose vertinimo subjekto teisėmis.
42. Direkcijos išvada dėl planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo yra privaloma statytojui (užsakovui) ir Atsakingoms institucijoms.

VIII SKYRIUS
BAIGIAMOSIOS NUOSTATOS 
Pakeistas skyriaus pavadinimas:
Nr. D1-200,
2022-06-21,
paskelbta TAR 2022-06-21, i. k. 2022-13313        

43. Ginčai dėl planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo išvadų nagrinėjami įstatymų nustatyta tvarka.
______________

Planų ar programų ir planuojamos ūkinės 
veiklos įgyvendinimo poveikio įsteigtoms ar 
potencialioms „Natura 2000“ teritorijoms 
reikšmingumo nustatymo tvarkos aprašo 
1 priedas

Plano ar programos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo forma

Bendroji dalis:
Plano ar programos rengimo organizatorius:
Plano ar programos rengimo organizatoriaus pasitelktas konsultantas (-ai):
Plano ar programos pavadinimas ir trumpas apibūdinimas:
Įsteigtų ar potencialių „Natura 2000“ teritorijų, kurioms galimas poveikis nagrinėjamas, pavadinimai, plotai (ha) ir randami Europos Bendrijos svarbos natūralių buveinių tipai ir (arba) rūšys (ženklu * pažymimos prioritetinės Europos Bendrijos svarbos natūralios buveinės ir rūšys).
Taip pat informacija apie teritorijose vykdytus saugomų vertybių tyrimus ir monitoringą bei jų duomenų analizė:
Kiti patvirtinti, rengiami ar įgyvendinami planai ar programos įsteigtose ar potencialiose „Natura 2000“ teritorijose:

	Veiklos analizė

	A dalis
	B dalis

	Aspektai
	Pastabos
	Atskirų veiklos aspektų poveikio reikšmingumas (reikšmingas/ nereikšmingas/ nežinomas)
	Pastabos

	Individualūs plano ar programos aspektai (pavieniui ar kartu su kitais planais ar programomis) ar jų kombinacijos, kurie gali daryti poveikį įsteigtoms ar potencialioms „Natura 2000“ teritorijoms1:
• numatoma teritorijos vystymo bendroji erdvinė koncepcija:_______________
	
	
	

	• numatomi teritorijos naudojimo funkciniai prioritetai:______________
	
	
	

	• numatomi teritorijos tvarkymo, reglamentavimo, naudojimo ir apsaugos principai/ypatumai:_______________
	
	
	

	• statybų mastas (dydis):____________
	
	
	

	• žemės paėmimo poreikis, teritorijos dydis (ha), kur numatoma keisti pagrindinę žemės tikslinę paskirtį, nurodant, iš kokios paskirties į kokią:_________________
	
	
	

	• atstumas nuo įsteigtų ar potencialių „Natura 2000“ teritorijų arba pagrindinių teritorijų vertybių:____________________
	
	
	

	• resursų poreikiai (dideli energijos ar gamtos išteklių poreikiai):___________
	
	
	

	• emisijos (į žemę, vandenį, orą), įskaitant triukšmą:______________________
	
	
	

	• įgyvendinimo ir eksploatacijos metu susidarysiantis didelis atliekų kiekis (nurodyti kategoriją):_____________
	
	
	

	• uždarymo (veiklos nutraukimo) metu susidarysiantis didelis atliekų kiekis (nurodant kategoriją):____________
	
	
	

	• numatomi didelės apimties žemės kasybos darbai:_________________
	
	
	

	• numatomi fiziniai aplinkos pokyčiai:________
• transportavimo poreikiai:__________________
	
	
	

	• statybos, eksploatavimo, uždarymo trukmė:_____________________
	
	
	

	• kiti aspektai ar jų kombinacijos (organizatoriaus nuožiūra):_________________
	
	
	


Pastaba: 1) 1 – Netaikoma aspektams, kai planuose ar programose sprendiniai šiais aspektais nenumatomi.

	Veiklos sąlygojamų teritorijų pokyčių analizė

	A dalis
	B dalis

	Teritorijų pokyčiai
	Pastabos
	Teritorijų pokyčių reikšmingumo įvertinimas (nereikšmingas/mažai reikšmingas/reikšmingas)
	Pastabos

	Tikėtini teritorijų pokyčiai, jų priežastys ir juos sukeliančios veiklos rūšys:1 
	
	
	

	• natūralių buveinių tipų ploto ir (arba) rūšių buveinių ploto sumažėjimas:_____
	
	
	

	• didelis rūšių trikdymas:_________
	
	
	

	• natūralių buveinių ar rūšių užimtų plotų suskaidymas:__________________
	
	
	

	• rūšių ar populiacijų tankumo sumažėjimas: ________________
	
	
	

	• invazinių rūšių išplitimas: _______
	
	
	

	• medžiojamųjų gyvūnų ir verslinę reikšmę turinčių žuvų rūšių išteklių kitimas: _________________
	
	
	

	• gyvūnų maitinimosi, migracijos, veisimosi ar žiemojimo vietų suardymas:___________
	
	
	

	• hidrologinio režimo pokyčiai, įskaitant vandens cheminių ir fizinių savybių kaitą, eutrofikacijos padidėjimą daugiamečių bei metinių vandens lygio svyravimų apimties bei periodiškumo pokyčius: _________________
	
	
	

	• žemės naudmenų struktūros ir vyraujančių žemės ūkio kultūrų pokyčiai, miško kirtimai (pagal plotą ir iškertamos medienos tūrius), sausinamos žemės plotas (ha): ___________
	
	
	

	• gruntinio vandens slūgsojimo gylio pakeitimai, reljefo pakeitimai: __________________________
	
	
	

	• eolinių procesų pasikeitimas, erozijos suaktyvėjimas:________________
	
	
	

	• kiti pokyčiai (organizatoriaus nuožiūra):____________________
	
	
	


Pastabos: 
1) 1 Netaikoma aspektams, kai planuose ar programose sprendiniai šiais aspektais nenumatomi.
2) Plano ar programos rengimo organizatorius (jo pasitelktas konsultantas) pateikia topografinį planuojamos teritorijos ar teritorijos, kurioje bus įgyvendinama programa, žemėlapį (M 1: 50 000).

Informaciją, reikalingą plano ar programos įgyvendinimo poveikio įsteigtoms ar potencialioms „Natura 2000“ teritorijoms reikšmingumui nustatyti, pateikė (pavadinimas arba vardas, pavardė, adresas, telefonas, faksas, elektroninis paštas, data): 	
	.

Plano ar programos įgyvendinimo poveikio įsteigtoms ar potencialioms „Natura 2000“ teritorijoms reikšmingumą nustatė: (pareigos, vardas, pavardė, parašas, data):	
	.
______________

Planų ar programų ir planuojamos ūkinės 
veiklos įgyvendinimo poveikio įsteigtoms ar 
potencialioms „Natura 2000“ teritorijoms 
reikšmingumo nustatymo tvarkos aprašo 
2 priedas

Planų ar programų įgyvendinimo poveikio įsteigtoms ar potencialioms „Natura 2000“ teritorijoms reikšmingumo išvada

Plano ar programos pavadinimas:	
	
Plano ar programos rengimo organizatorius (pavadinimas ar vardas ir pavardė, adresas, telefonas, faksas, elektroninis paštas):	
	
Plano ar programos rengimo organizatoriaus pasitelktas konsultantas (-ai): (pavadinimas ar vardas ir pavardė, adresas, telefonas, faksas, elektroninis paštas):	
_	
Įsteigtų ar potencialių „Natura 2000“ teritorijų, kurioms galimas poveikis buvo nagrinėtas, pavadinimai bei jų pagrindinės vertybės (nurodomos rūšys ir/ar buveinės, kurioms išsaugoti šios teritorijos yra paskelbtos):	
	
	
Trumpas plano ar programos aprašymas (planuojama teritorija, numatoma teritorijos vystymo bendroji erdvinė koncepcija, teritorijos naudojimo funkciniai prioritetai ir pan.):	
	
	
	
	
Aspektai (teritorijų planavimo dokumentų sprendiniai), galintys sukelti reikšmingą poveikį įsteigtoms ar potencialioms „Natura 2000“ teritorijoms:	
	
	
	
Išvada (nurodoma, ar plano ar programos įgyvendinimo poveikis gali būti reikšmingas ar ne ir ar privaloma ar neprivaloma atlikti strateginį pasekmių aplinkai vertinimą):	
	
	
	
	
Pastaba. Išvada rašoma ant institucijos rašto blanko.
______________

Planų, programų ir planuojamos ūkinės 
veiklos įgyvendinimo poveikio įsteigtoms ar 
potencialioms „Natura 2000“ teritorijoms 
reikšmingumo nustatymo tvarkos aprašo 
3 priedas

Planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo forma

Bendroji dalis:
Planuojamos ūkinės veiklos organizatorius (užsakovas):
Planuojamos ūkinės veiklos poveikio aplinkai vertinimo dokumentų rengėjas:
Planuojamos ūkinės veiklos pavadinimas ir trumpas apibūdinimas (įskaitant numatomas technologijas ir pajėgumus bei priemones neigiamo poveikio aplinkai prevencijai vykdyti, poveikiui sumažinti ar kompensuoti):
Įsteigtų ar potencialių „Natura 2000“ teritorijų, kurioms galimas poveikis nagrinėjamas, pavadinimai, plotai (ha) ir randami Europos Bendrijos svarbos natūralių buveinių tipai ir (arba) rūšys (ženklu (*) pažymimos prioritetinės Europos Bendrijos svarbos natūralios buveinės ir rūšys). Taip pat informacija apie teritorijose vykdytus saugomų vertybių tyrimus ir monitoringą bei jų duomenų analizė (netaikoma statinių projektams, kurie derinami vadovaujantis Statybų įstatymo [9], [14], [15] nuostatomis):
Kiti vykstantys ar patvirtinti planuojamos ūkinės veiklos projektai įsteigtose ar potencialiose „Natura 2000“ teritorijose:

	Veiklos analizė

	A dalis
	B dalis

	Veiklos elementai
	Pastabos
	Atskirų veiklos aspektų poveikio reikšmingumas (reikšmingas/ nereikšmingas/ nežinomas)
	Pastabos

	Individualūs planuojamos ūkinės veiklos elementai (pavieniui ar kartu su kitomis planuojamomis ūkinėmis veiklomis) ar jų kombinacijos, kurie gali daryti poveikį įsteigtoms ar potencialioms „Natura 2000“ teritorijoms: 
	
	
	

	• dabartinis žemės naudojimo pobūdis: __________
	
	
	

	• statybų mastas (dydis):_____________________
	
	
	

	• žemės paėmimo poreikis, teritorijos dydis (ha), kur numatoma keisti pagrindinę žemės tikslinę paskirtį, nurodant, iš kokios paskirties į kokią:__________
	
	
	

	• atstumas nuo įsteigtų ar potencialių „Natura 2000“ teritorijų arba pagrindinių teritorijų vertybių:_________________________________
	
	
	

	• resursų poreikiai (dideli energijos ar gamtos išteklių poreikiai):________________________________
	
	
	

	• emisijos (į žemę, vandenį, orą), įskaitant triukšmą:________________________________
	
	
	

	• įgyvendinimo (statybos) metu susidarysiantis didelis atliekų kiekis (nurodyti kategoriją):___________
	
	
	

	• eksploatacijos metu susidarysiantis didelis atliekų kiekis (nurodyti kategoriją):_________________
	
	
	

	• uždarymo (veiklos nutraukimo) metu susidarysiantis didelis atliekų kiekis (nurodant kategoriją):______
	
	
	

	• numatomi didelės apimties žemės kasybos darbai:___________________________________
	
	
	

	• transportavimo poreikiai:___________________
	
	
	

	• numatomi fiziniai aplinkos pokyčiai:__________
	
	
	

	• statybos, eksploatavimo, uždarymo trukmė:_____
	
	
	

	• kiti elementai ar jų kombinacijos (planuojamos ūkinės veiklos organizatoriaus (užsakovo) ar dokumentų rengėjo nuožiūra):__________________________
	
	
	



	Veiklos sąlygojamų teritorijų pokyčių analizė

	A dalis
	B dalis

	Teritorijų pokyčiai
	Pastabos
	Teritorijų pokyčių reikšmingumo įvertinimas (nereikšmingas/ mažai reikšmingas/ reikšmingas)
	Pastabos

	Tikėtini teritorijų pokyčiai, jų priežastys ir juos sukeliančios veiklos rūšys: 
	
	
	

	• natūralių buveinių tipų ploto ir (arba) rūšių buveinių ploto sumažėjimas:________________________
	
	
	

	• didelis rūšių trikdymas:____________________
	
	
	

	• natūralių buveinių ar rūšių užimtų plotų suskaidymas:_____________________________
	
	
	

	• rūšių ar populiacijų tankumo sumažėjimas:____________________________
	
	
	

	• invazinių rūšių išplitimas:_________________
	
	
	

	• medžiojamųjų gyvūnų ir verslinę reikšmę turinčių žuvų rūšių išteklių kitimas:_________________
	
	
	

	• gyvūnų maitinimosi, migracijos, veisimosi ar žiemojimo vietų suardymas:________________
	
	
	

	• hidrologinio režimo pokyčiai, įskaitant vandens cheminių ir fizinių savybių kaitą, eutrofikacijos padidėjimą, daugiamečių bei metinių vandens lygio svyravimų apimties bei periodiškumo pokyčius:______
	
	
	

	• žemės naudmenų struktūros ir vyraujančių žemės ūkio kultūrų pokyčiai, miško kirtimai (pagal plotą ir iškertamos medienos tūrius), sausinamos žemės plotas (ha):__________________________________
	
	
	

	• gruntinio vandens slūgsojimo gylio pakeitimai, reljefo pakeitimai:_____________________________
	
	
	

	• eolinių procesų pasikeitimas, erozijos suaktyvėjimas:__________________________
	
	
	

	• kiti pokyčiai (organizatoriaus nuožiūra):______________________________
	
	
	



Pastaba: planuojamos ūkinės veiklos organizatorius (užsakovas) ar poveikio aplinkai vertinimo dokumentų rengėjas pateikia ir žemės sklypo planą (M 1:10 000) bei topografinį apylinkių žemėlapį (M 1:50 000), kuriuose pažymimas planuojamas objektas.

Informaciją, reikalingą planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumui nustatyti, pateikė (pavadinimas arba vardas, pavardė, adresas, telefonas, faksas, elektroninis paštas, data):	
	
Planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumą nustatė: (pareigos, vardas, pavardė, parašas, data):	
	.
______________

Planų ar programų ir planuojamos ūkinės 
veiklos įgyvendinimo poveikio įsteigtoms ar 
potencialioms „Natura 2000“ teritorijoms 
reikšmingumo nustatymo tvarkos aprašo
4 priedas

Planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo išvada

Planuojamos ūkinės veiklos pavadinimas:	
	
Planuojamos ūkinės veiklos organizatorius (užsakovas) (pavadinimas ar vardas ir pavardė, adresas, telefonas, faksas, elektroninis paštas):	
	
Planuojamos ūkinės veiklos poveikio aplinkai vertinimo dokumentų rengėjas (pavadinimas ar vardas ir pavardė, adresas, telefonas, faksas, elektroninis paštas):	
	
Įsteigtų ar potencialių „Natura 2000“ teritorijų, kurioms galimas poveikis buvo nagrinėtas, pavadinimai bei jų pagrindinės vertybės (nurodomos rūšys ir/ar buveinės, kurioms išsaugoti šios teritorijos yra paskelbtos):	
	
	
	
Trumpas planuojamos ūkinės veiklos aprašymas:	
	
	
	
	
Veiklos elementai, galintys sukelti reikšmingą poveikį įsteigtoms ar potencialioms „Natura 2000“ teritorijoms:	
	
	
	
	
Išvada (nurodoma, ar planuojamos veiklos įgyvendinimo poveikis bus reikšmingas ar ne, ar privaloma atlikti poveikio aplinkai vertinimą ir ar VSTT (ar Direkcija) pageidauja dalyvauti tolimesnėse poveikio vertinimo procedūrose):	
	
	
	
	
Pastaba. Išvada rašoma ant institucijos rašto blanko.
______________

Planų ar programų ir planuojamos ūkinės 
veiklos įgyvendinimo poveikio įsteigtoms ar 
potencialioms „Natura 2000“ teritorijoms 
reikšmingumo nustatymo tvarkos aprašo 
5 priedas

Planuojamos miškų ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo forma

I DALIS
(Pildo planuojamos ūkinės veiklos organizatorius ar užsakovas. Kai atliekamas miško įveisimo privačioje ne miško žemėje, kai mišką ketinama įveisti 10 ha ir mažesniame plote, reikšmingumo nustatymas, I dalies 1 ir 6 punkte prašomą informaciją pildo saugomos teritorijos direkcijos atsakingas specialistas)

1. Planuojamos miško ūkinės veiklos organizatoriaus (užsakovo) juridinio asmens pavadinimas / fizinio asmens vardas pavardė, telefonas, el. paštas: 
................................................................................................................................................................

2. Ar kartu su šia forma per Aplinkosaugos leidimų informacinę sistemą (toliau – ALIS) teikiamas (-mi) prašymas (-ai) išduoti leidimą (-us) kirsti mišką?                       |_| Taip       |_| Ne  

3. Jei pažymėjote Taip, nurodykite ALIS prašymo (-mų) numerį (-ius).  
................................................................................................................................................................

4. Jei pažymėjote Ne, nurodykite miškų ūkinės veiklos pavadinimą, trumpą apibūdinimą (laisva forma), pridėkite skaitmeninius projektuojamos veiklos dokumentus. 
...............................................................................................................................................................

5. Priemonių reikšmingam neigiamam poveikiui išvengti taikymas (laisva forma):
..............................................................................................................................................................

6. Jei atliekamas miško įveisimo privačioje ne miško žemėje, kai mišką ketinama įveisti 10 ha ir mažesniame plote, reikšmingumo nustatymas, nurodykite Nacionalinės žemės tarnybos prie Aplinkos ministerijos rašto, kuriuo kreiptasi į saugomos teritorijos direkciją dėl pritarimo sprendimui dėl miško įveisimo, datą ir numerį. 
................................................................................................................................................................

7. Planuojamos miško ūkinės veiklos organizatoriaus (užsakovo) parašas ir pasirašymo data.
..............................................................................................................................................................

II DALIS 
(Pildo saugomos teritorijos direkcijos atsakingas specialistas)

8. Nurodykite buveinių apsaugai svarbios teritorijos (toliau – BAST) ar vietovės, atitinkančios gamtinių buveinių apsaugai svarbių teritorijų atrankos kriterijus ir įtrauktos į sąrašą, skirtą pateikti Europos Komisijai (toliau – vietovė), kurioje vykdomas reikšmingumo vertinimas, pavadinimą ir kodą.
...........................................................................................................................................................

9. Pažymėkite, ar planuojama veikla patenka į BAST / vietovę ar į jos artimą aplinką.  
|_|Į BAST / vietovę  |_| Į BAST / vietovės artimą aplinką 

10. Jei planuojama veikla patenka į BAST / vietovės artimą aplinką, nurodykite, koks mažiausias atstumas iki BAST / vietovės ir kokiais funkciniais ryšiais artima aplinka susijusi su BAST / vietove. 
................................................................................................................................................................

11. Nurodykite, su kokiais BAST apsaugos tikslais sutampa ar ribojasi planuojamos miškų ūkinės veiklos plotai.
...............................................................................................................................................................

12. Nurodykite, su kokiomis Lietuvos Respublikos aplinkos ministro 2009 m. balandžio 22 d. įsakymu Nr. D1-210 „Dėl Vietovių, atitinkančių gamtinių buveinių apsaugai svarbių teritorijų atrankos kriterijus, sąrašo, skirto pateikti Europos Komisijai, patvirtinimo“ nustatytomis Europos Bendrijos svarbos natūraliomis buveinėmis ir (ar) rūšių buveinėmis sutampa ar ribojasi planuojamos miškų ūkinės veiklos plotai vietovėje. 
...................................................................................................................................................

13. Nurodykite paukščių apsaugai svarbios teritorijos (toliau – PAST), kurioje vykdomas reikšmingumo vertinimas, pavadinimą ir kodą. 
...............................................................................................................................................................

14. Pažymėkite, ar planuojama veikla patenka į PAST ar į jos artimą aplinką.   
|_|Į PAST  |_| Į PAST artimą aplinką 

15. Jei planuojama veikla patenka į PAST artimą aplinką, nurodykite, koks mažiausias atstumas iki PAST ir kokiais funkciniais ryšiais artima aplinka susijusi su PAST.
...............................................................................................................................................................

16. Nurodykite, su kokiais PAST apsaugos tikslais sutampa ar ribojasi planuojama miškų ūkinė veikla. 
...............................................................................................................................................................

	Veiklos sąlygojamų teritorijų pokyčių analizė

	Teritorijų pokyčiai
	Tikimybė, kad poveikis gali būti reikšmingas (nėra tikimybės / didelė tikimybė / nepakanka informacijos nuspręsti)
	Pagrindimas

	Tikėtini teritorijų pokyčiai, jų priežastys ir juos sukeliančios veiklos rūšys: 
	
	

	• natūralių buveinių tipų ploto ir (arba) rūšių buveinių ploto sumažėjimas:
	
	

	• didelis rūšių trikdymas:
	
	

	• natūralių buveinių ar rūšių buveinių užimtų plotų suskaidymas:
	
	

	• rūšių ar populiacijų tankumo sumažėjimas:
	
	

	• invazinių rūšių išplitimas:
	
	

	• medžiojamųjų gyvūnų išteklių kitimas:
	
	

	• gyvūnų maitinimosi, migracijos, veisimosi ar žiemojimo vietų suardymas:
	
	

	• hidrologinio režimo pokyčiai, įskaitant vandens cheminių ir fizinių savybių kaitą, eutrofikacijos padidėjimą, daugiamečių ir metinių vandens lygio svyravimų apimties bei periodiškumo pokyčius:
	
	

	• žemės naudmenų struktūros ir vyraujančių žemės ūkio kultūrų pokyčiai, miško kirtimai (pagal plotą ir iškertamos medienos tūrius), sausinamos žemės plotas (ha):
	
	

	• gruntinio vandens slūgsojimo gylio pakeitimai, reljefo pakeitimai:
	
	

	• eolinių procesų pasikeitimas, erozijos suaktyvėjimas:
	
	

	• kiti pokyčiai (organizatoriaus nuožiūra):
	
	



Planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumą nustatė (pareigos, vardas, pavardė, parašas, data):

